CELEX: 62012TN0213
Language: da
Date: 2012-05-23 00:00:00
Title: Sag T-213/12: Sag anlagt den 23. maj 2012 — Elitaliana mod Eulex Kosovo og Starlite Aviation Operations

7.7.2012   
            
            
               DA
            
            
               Den Europæiske Unions Tidende
            
            
               C 200/20
            
         Sag anlagt den 23. maj 2012 — Elitaliana mod Eulex Kosovo og Starlite Aviation Operations
   (Sag T-213/12)
   2012/C 200/40
   Processprog: italiensk
   
      Parter
   
   
      Sagsøger: Elitaliana SpA (Rom, Italien) (ved advokat R. Colagrande)
   
      Sagsøgte: Eulex Kosovo — European Union Rule of Law Mission (Pristina, Republikken Kosovo) og Starlite Aviation Operations (Dublin, Irland)
   
      Sagsøgerens påstande
   
   
               —
            
            
               Eulex’ beslutning — indhold og dato er sagsøgeren ubekendt — om tildelingen af kontrakten EuropeAid/131516/D/SER/XK — Helicopter Support to the EULEX Mission in Kosovo (PROC/272/11) til selskabet Starlite Aviation Operations, meddelt af Eulex ved skrivelse af 29. marts 2012 (fremkommet samme dag via e-mail), og enhver anden forudgående og efterfølgende retsakt og/eller som i hvert fald har sammenhæng hermed, i særdeleshed — for så vidt det er nødvendigt — notatet 2012-DAS-0392 af 17. april 2012, hvorved Eulex ikke gav sagsøgeren aktindsigt i udbudsdokumenterne, der blev ansøgt om den 2. april 2012, annulleres.
            
         
               —
            
            
               Eulex tilpligtes at betale sagsøgeren skadeserstatning (in natura eller tilsvarende) i det omfang, det er anført ovenfor i punkt 37 ff.
            
         
               —
            
            
               Eulex tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er principalt rettet imod Eulex’ beslutning om tildelingen af kontrakten »EuropeAid/131516/D/SER/XK — Helicopter Support to the EULEX Mission in Kosovo (PROC/272/11)« til selskabet Starlite Aviation Operations, og enhver anden forudgående og efterfølgende retsakt og/eller som i hvert fald har sammenhæng hermed. Sagsøgeren har i denne forbindelse krævet erstatning for de deraf følgende tab.
   Til støtte for søgsmålet har sagsøgeren fremsat et enkelt anbringende om tilsidesættelse og/eller fejlagtig anvendelse af den bekendtgørelse, som blev offentliggjort den 18. oktober 2011 — også i lyset af artikel 46 ff. i direktiv nr. 18/2004/EF (1); tilsidesættelse af de almindelige principper om gennemsigtighed, forholdsmæssighed og ligebehandling, der også er fastsat i »Praktisk vejledning vedrørende procedurer for kontrakter i forbindelse med ekstern bistand« (Prag), som proceduren var undergivet; samt af de almindelige principper om sikring af en effektiv konkurrence vedrørende de standarder, der er fastsat for udbud vedrørende tjenesteydelser.
   Sagsøgeren har herved henvist til, at kontrakten blev tildelt en konkurrent, der ikke opfyldte de tekniske betingelser, som kræves i henhold til bekendtgørelsen.
   
      (1)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter.